Sauntara iku, kéwan nyimpen polisakarida sing disebut glikogen. Manungsa lan vertebrata liyané nyimpen glikogen utamané sajroning sel ati lan otot. Panguraian glikogen ing sel-sel iki bakal ngeculaké glukosa nalika kabutuhan gula ningkat. Senadyan mangkono, glikogen ora bisa diandhelaké minangka sumber energi kéwan kanggo jangka wektu sing suwé. Glikogen simpenan bakal kakuras entèk mung ing wektu sedina kejaba yèn dipulihaké manèh kanthi ngonsumsi pangan.[9]